Source: http://docplayer.fi/2315427-Tasa-arvotietoa-kunnalliseen-paatoksentekoon-indikaattorihankkeen-taustaraportti.html
Timestamp: 2018-02-25 06:29:36+00:00
Document Index: 7889836

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tasa-arvotietoa kunnalliseen päätöksentekoon Indikaattorihankkeen taustaraportti - PDF
Tasa-arvotietoa kunnalliseen päätöksentekoon Indikaattorihankkeen taustaraportti
Download "Tasa-arvotietoa kunnalliseen päätöksentekoon Indikaattorihankkeen taustaraportti"
1 Sosiaali- ja terveysministeriön selvityksiä 2003:12 Sari Pikkala Tasa-arvotietoa kunnalliseen päätöksentekoon Indikaattorihankkeen taustaraportti SOSIAALI- JA TERVEYSMINISTERIÖ Helsinki 2003
3 TIIVISTELMÄ Sari Pikkala. Tasa-arvotietoa kunnalliseen päätöksentekoon. Indikaattorihankkeen taustaraportti. Helsinki, s. (Sosiaali- ja terveysministeriön selvityksiä ISSN ; 2003:12.) ISBN Sosiaali- ja terveysministeriön käynnisti syksyllä 2001 hankkeen, jonka tavoitteena on ollut luoda esitys kuntatasoisesta tasa-arvotietopankista. Hankkeen puitteissa on kehitelty indikaattoreita, jotka kuvaavat naisten ja miesten tasa-arvon toteutumista kunta- ja aluetasolla. Projektin aikana kehitellyt tunnusluvut kuvaavat naisten ja miesten olosuhteita laajasti ja monipuolisesti. Ne jakautuvat yhdeksään teema-alueeseen: väestö ja perheet, koulutus, työelämä, kuntien henkilöstö, tulot ja toimeentulo, kunnallinen päätöksenteko, perhevapaat ja lastenhoito, terveys sekä ikäihmiset. Tunnuslukuja luotaessa on käytetty muun muassa Tilastokeskuksen, Stakesin, Kansaneläkelaitoksen, Eläketurvakeskuksen ja Suomen Kuntaliiton tuottamia tilastoaineistoja. Tunnusluvut on koottu internettietopankkiin, jonka testiversio on osoitteessa Raportti taustoittaa tunnuslukujen valintaa sekä kiinnittää huomiota niiden mahdollisiin heikkouksiin ja vaihtoehtoisiin mittaustapoihin. Ehdotetut tunnusluvut esitetään raportissa maakunnittain ja kuntatyypeittäin. Raportti osoittaa, että koko maata koskevat naisten ja miesten aseman eroja kuvaavat luvut peittävät alleen huomattavia alueellisia ja kuntatyypin mukaisia vaihteluja. Asiasanat: Naisten ja miesten tasa-arvo, tilasto, indikaattori, kunnat, maakunnat
5 SAMMANDRAG Sari Pikkala. Jämställdhetsindikatorer för kommuner och landskap. Helsingfors, s. (Social- och hälsovårdsministeriets rapporter ISSN ; 2003:12.) ISBN Social- och hälsovårdsministeriet initierade på hösten 2001 ett projekt, vars syfte var att utarbeta ett förslag till en databank med indikatorer som belyser jämställdheten mellan kvinnor och män på kommun- och regionnivå. De nyckeltal som skapats inom ramen för projektet ger en bred och mångsidig bild av skillnaderna mellan kvinnors och mäns levnadsförhållanden. Indikatorerna kan delas in i nio tematiska huvudgrupper: befolkning och familjer, utbildning, arbetsliv, kommunernas personal, inkomster, kommunalt beslutsfattande, barnomsorg, hälsa samt de äldre. I arbetet har utnyttjats data som producerats bl.a. av Statistikcentralen, Forskningsoch utvecklingscentralen för social- och hälsovården (Stakes), Folkpensionsanstalten, Pensionsskyddscentralen och Finlands Kommunförbund. Indikatorerna har sammanställts i en internetdatabank, vars pilotversion finns tillgänglig i adressen Rapportens huvudsakliga syfte är att redogöra för valet av och bakgrunden till nyckeltalen samt att fästa uppmärksamhet vid deras eventuella brister och vid alternativa mått. De föreslagna indikatorerna återges i rapporten kommunvis och regionvis. Rapporten visar, att den riksomfattande jämställdhetsstatistiken döljer klara regionala skillnader i kvinnors och mäns levnadsvillkor. Nyckelord: Jämställdhet mellan kvinnor och män, statistik, indikator, kommuner, landskap
7 SUMMARY Sari Pikkala. Gender equality indicators for municipalities and regions. Helsinki pp. (Reports of the Ministry of Social Affairs and Health ISSN ; 2003:12.) ISBN The Ministry of Social Affairs and Health started in autumn 2001 a project aiming to develop a databank comprising indicators for monitoring gender equality at local and regional level. The indicators developed during the project are representing a broad range of fields: population and families, education, working life, municipal personnel, income, local decision-making, child care, health and the elderly. Data from a variety of national sources has been used, including Statistics Finland, National Research and Development Centre for Welfare and Health, the Social Insurance Institution of Finland, the Central Pension Security Institute and the Association for Finnish Local and Regional Authorities. Indicators have been compiled in a www-databank. A pilot version of the databank is available at The main purpose of this report is to describe the suggested indicators and to draw attention to their possible weaknesses and alternative measures. The indicators are shown in the report by region and by type of municipality. The results are revealing considerable regional variation in women s situation compared to men s. Key words: Gender equality, statistics, indicators, municipalities, regions
9 ESIPUHE Tietopankkihanke Tasa-arvotietoa kunnalliseen päätöksentekoon käynnistyi syyskuussa Hankkeen tavoitteena on ollut luoda esitys tietopankkiin koottavista indikaattoreista tilastollisista tunnusluvuista, joiden avulla voidaan tehdä näkyväksi sukupuolten aseman eroja kuntatasolla. Hanke eri vaiheineen on jatkunut toukokuuhun 2003 saakka. Esitetyt tunnusluvut on koottu tietopankkiin, jonka testiversio on joulukuusta 2002 alkaen ollut vapaasti käytettävissä internetosoitteessa Tämä raportti taustoittaa tunnuslukujen valintaa ja antaa tietoa niiden alueellisesta vaihtelusta. Hanketta on rahoittanut sosiaali- ja terveysministeriö. Hankkeen tutkijana on toiminut Sari Pikkala Åbo Akademin julkishallinnon laitokselta. Työtä on valvonut ministeriön asettama työryhmä. Työryhmän puheenjohtajana toimi syyskuusta 2001 helmikuuhun 2002 erikoistutkija Anita Haataja. Hänen siirryttyään virkavapaalle puheenjohtajuutta on hoitanut erikoistutkija Marja-Liisa Anttalainen. Työryhmän varsinaiset jäsenet olivat neuvotteleva virkamies Juho Saari sosiaali- ja terveysministeriöstä, kehittämispäälliköt Esa Arajärvi ja Anu Muuri Stakesista, hallitusneuvos Päivi Viippola opetusministeriöstä, tietohuoltoyksikön päällikkö Leena Meisalo ja tutkimuspäällikkö Marianne Pekola-Sjöblom Suomen Kuntaliitosta, tietopalvelupäällikkö Jaakko Ranta ja yliaktuaari Pia Pulkkinen Tilastokeskuksesta, tutkija Robert Hagfors Kansaneläkelaitoksesta, tutkija Tarja Pyöriä sisäasiainministeriöstä ja valtiotieteiden ylioppilas Panu Laturi tasaarvoasian neuvottelukunnasta. Asiantuntijajäseninä ovat toimineet yliopettaja Viveca Ramstedt-Silén Svenska social- och kommunalhögskolanista sekä professori Leif Nordberg Åbo Akademista. Suuri kiitos kuuluu tietoja luovuttaneille ja niiden jatkojalostukseen arvokkaita neuvoja antaneille tahoille: Eläketurvakeskukselle, Kansaneläkelaitokselle, Kunnalliselle työmarkkinalaitokselle, Suomen Kuntaliitolle, Stakesille ja Tilastokeskukselle. Tässä yhteydessä on paikallaan mainita, että muokatuista tunnusluvuista vastaa projektin tutkija, ei alkuperäisen tilastoaineiston tuottaja. Edelleen osoitamme kiitokset tietopankkia kommentoineille testikäyttäjille arvokkaasta palautteesta. Helsingissä Marja-Liisa Anttalainen Erikoistutkija Tasa-arvoyksikkö
11 SISÄLLYS 1. JOHDANTO Tietopankkihankkeen taustaa Tunnuslukujen valinnan kriteerit Aineistot ja alueluokitus Lähteet ESIMERKKEJÄ ULKOMAISISTA TASA-ARVOTIETOKANNOISTA Kansainvälisiä vertailuja Kuntakohtaista tasa-arvotietoa muista Pohjoismaista Lähteet VÄESTÖ JA PERHEET Suhdeluku naisia sataa miestä kohti Lapsiperheet Lapsettomuus, kokonaishedelmällisyys ja raskaudenkeskeytykset Yksin asuvat Lähteet KOULUTUS Koulutusaste Koulutusalan eriytyminen sukupuolen mukaan Lähteet TYÖELÄMÄ Keskeiset tilastoaineistot Työvoimaosuus ja työllisyysaste Työttömyysaste Pitkäaikaistyöttömyys Nuorisotyöttömyys Naiset ja miehet eri toimialoilla Työnantajasektori Lähteet KUNTIEN OMA HENKILÖSTÖ Henkilöstön sukupuolijakauma Naiset viranhaltijajohdossa Vakinaiset ja määräaikaiset työsuhteet Kuntien henkilöstön keskiansiot Lähteet TULOT JA TOIMEENTULO Veronalaiset tulot Toimeentulotuen saajat Lähteet... 84
12 8. KUNNALLINEN PÄÄTÖKSENTEKO Kunnallisvaalit Äänestysaktiivisuus Ehdokkaat, äänet ja valitut Kunnanhallitusten ja lautakuntien jäsenet Kunnallisten toimielinten puheenjohtajat Lähteet PERHEVAPAAT JA LASTENHOITO Perhevapaat lapsen syntymän yhteydessä Vähimmäismääräistä vanhempainpäivärahaa saavat äidit Kunnallinen päivähoito ja pienten lasten hoidon tuki Lähteet TERVEYS Sairauspäiväraha Työkyvyttömyyseläkkeet Kuolleisuus Lähteet IKÄIHMISET Yksin asuvat 65 täyttäneet Vanhuspalvelut vuotta täyttäneiden eläketulot Lähteet POHDINTAA TIETOPANKKIHANKKEEN TOTEUTUKSESTA Miksi ei yhtä tasa-arvoindeksiä? Lopuksi LIITETAULUKOT LIITE: Otteita tasa-arvotietopankin testisivuilta Havaintoja alueellisista eroista Taustatietoja Muuttujien lähteet ja määritelmät Hyödyllisiä linkkejä
13 TAULUKOT Taulukko 1.1. Kuntien lukumäärä ja osuus maan väestöstä kuntatyypeittäin Taulukko 3.1. Suhdeluku naisia per 100 miestä eri ikäryhmissä Taulukko 3.2. Lapsiperheet tyypeittäin sekä alaikäisten lasten lkm lapsiperhettä kohti 34 Taulukko 3.3. Lapsettomien naistem osuus, kokonaishedelmällisyysluku ja raskaudenkeskeytykset Taulukko 3.4. Yksin asuvien osuus 20 vuotta täyttäneistä sekä vuotiaista Taulukko vuotias väestö koulutusasteen mukaan Taulukko 4.2. Vähintään korkea-asteen tutkinnon suorittaneiden osuus sekä korkeakoulututkinnon suorittaneiden osuus vuotiaasta väestöstä Taulukko 4.3. Perusasteen jälkeisen tutkinnon suorittanut vuotias väestö koulutusalan mukaan (%) kuntatyypeittäin Taulukko 4.4. Koulutuksen segregaatioluvun laskutapa (lähtökohtana vuotias tutkinnon suorittanut väestö 2000) Taulukko 4.5. Koulutuksen segregaatioluku: vuotiaan väestön koulutusalojen eriytyminen sukupuolen mukaan vuonna Taulukko vuotias väestö pääasiallisen toiminnan ja sukupuolen mukaan (ennakkotieto) Taulukko vuotiaan väestön työvoimaosuus ja työllisyysaste Taulukko 5.3. Työttömyysasteet työministeriön työnvälitystilastossa ja Tilastokeskuksen työvoimatutkimuksessa (15-74-vuotias väestö) Taulukko 5.4. Työttömyysaste vuonna 2000 (vuosikeskiarvo) Taulukko 5.5. Pitkäaikaistyöttömät (yli 12 kk) : osuus työttömistä ja osuus työvoimasta Taulukko 5.6. Nuorisotyöttömyys sukupuolen mukaan : osuus samanikäisestä työvoimasta ja osuus samanikäisestä väestöstä Taulukko 5.7. Työelämän segregaatioluvun laskutapa (lähtökohtana työllinen väestö toimialan mukaan ) Taulukko 5.8. Työelämän segregaatioluku: naisten ja miesten epätasainen jakautuminen eri toimialoille Taulukko 5.9. Työllinen väestö työnantajasektorin ja ammattiaseman mukaan Taulukko Kuntasektorin ja valtion palveluksessa olevien osuus työllisistä Taulukko Yksityisen sektorin palkansaajien sekä yrittäjien (ml. yrittäjäperheenjäsenet) osuus työllisistä Taulukko 6.1. Peruskuntien henkilöstö toimialoittain Taulukko 6.2. Kuntien kuukausipalkkainen henkilöstö, lukumäärä sataa asukasta kohti sekä naisten osuus henkilöstöstä Taulukko 6.3. Naisten osuus kuntien viranhaltijajohdossa kuntatyypin mukaan vuonna 2001/ Taulukko 6.4. Vakinaisten, määräaikaisten ja työllistettyjen osuus kuntien henkilöstöstä lokakuussa Taulukko 6.5. Naisten ja miesten keskimääräiset kokonaisansiot (mk/kk) sekä naisten keskiansiot prosentteina miesten keskiansioista (N/M, %)
14 Taulukko 7.1. Valtioveronalaiset tulot euroina tulonsaajaa kohti vuosina Taulukko 7.2. Valtioveronalaiset tulot ja ansiotulot: keskitulot sukupuolen mukaan sekä naisten keskitulot prosentteina miesten keskituloista (N/M, %) Taulukko 7.3. Toimeentulotukea saaneiden lukumäärät ja tukea saaneiden osuus väestöryhmittäin vuonna Taulukko 7.4. Toimeentulotukea saaneiden osuus 18 vuotta täyttäneestä väestöstä Taulukko 8.1. Äänestysaktiivisuus kunnallisvaaleissa Taulukko 8.2. Naisten osuus ehdokkaista, naisehdokkaiden saama ääniosuus sekä naisten osuus valtuustoon valituista Taulukko 8.3. Naisten osuus ehdokkaista ja valtuustoon valituista seitsemässä suurimmassa puolueessa vuoden 2000 kunnallisvaaleissa Taulukko 8.4. Vuoden 2000 vaaleissa valittujen valtuutettujen keski-ikä sekä alle 40- vuotiaiden osuus Taulukko 8.5. Kunnallisten toimielinten jäsenistä naisia, osuus vuosina 1993, 1997 ja Taulukko 8.6. Naiset toimielinten puheenjohtajina: osuudet vuosina 1993, 1997 ja 2001/ Taulukko 8.7. Naisten osuus toimielinten puheenjohtajista (tiedot valtuustojen ja hallitusten osalta vuodelta 2002, lautakuntien osalta vuodelta 2001) Taulukko 9.1. Vanhempainpäivärahaetuutta saaneiden isien osuus sekä isien osuus vuoden aikana korvatuista vanhempainpäivärahapäivistä Taulukko 9.2. Vähimmäismääräistä vanhempainpäivärahaa saaneiden naisten osuus kaikista vuoden aikana vanhempainpäivärahaa saaneista naisista Taulukko 9.3. Kunnallisessa päivähoidossa sekä kotihoidon ja yksityisen hoidon tuen piirissä olevien lasten osuus alle 7-vuotiaista Taulukko 9.4. Kunnan kustantaman päivähoito hoitomuodon ja päivittäisen hoitoajan mukaan (osuus kaikista kunnan kustantamassa päivähoidossa olevista lapsista Taulukko Vuonna 2000 korvatut sairauspäivärahapäivät sataa vuotiasta asukasta kohti Taulukko Työkyvyttömyyseläkkeellä olevien osuus vuotiaasta väestöstä Taulukko Työikäisen väestön (20-64 v) sekä koko väestön kuolleisuus promilleina väestöstä, vuosien keskiarvo Taulukko vuotta täyttäneiden väestöosuus Taulukko Yksin asuvien osuus 65 vuotta täyttäneistä Taulukko11.3. Ympärivuorokautisten laitos- ja asumispalvelujen piirissä olevat 65 vuotta täyttäneet asiakkaat, osuus saman ikäisestä väestöstä Taulukko täyttäneet säännöllisen kotipalvelun asiakkaat, osuus samanikäisestä väestöstä Taulukko vuotta täyttäneiden keskimääräiset eläketulot sekä naisten eläketulot prosentteina miesten eläketuloista (N/M, %) Liitetaulukko 1. Väestön ikäjakauma Liitetaulukko 2. Työvoimaan kuulumattomien sekä erikseen opiskelijoiden osuus vuotiaasta väestöstä Liitetaulukko 3. Kunnallisessa päivähoidossa olevien lasten osuus ikäryhmittäin päivittäisen hoitoajan mukaan
15 1. JOHDANTO Tietopankkihankkeen taustaa Hankkeen tavoitteet Viranomaisilla on tasa-arvolain mukaan velvollisuus edistää naisten ja miesten tasaarvoa tavoitteellisesti ja suunnitelmallisesti erityisesti muuttamalla niitä olosuhteita, jotka estävät tasa-arvon toteutumisen (L 206/1995, 4). Kunnat ovat julkisen sektorin tärkeä osa. Niiden vastuulla ovat useimmat hyvinvointipalvelut. Kuntasektori on myös merkittävä työnantaja. Kunnat tekevät ratkaisuja, jotka vaikuttavat asukkaiden naisten ja miesten arkipäivään. Kaiken kaikkiaan kunnat ovat toimijoita, joita voidaan hyvällä syyllä tarkastella tasa-arvon toteutumisen näkökulmasta (Ds 2001, 38-40). Suomalaisen kunnallishallinnon piirissä tasa-arvoon liittyvät kysymykset ovat kuitenkin jääneet vähälle huomiolle. Osittain kiinnostuksen vähäisyys liittyy yleiseen asenneilmastoon: tasa-arvoasioita ei yksinkertaisesti pidetä tärkeinä. Ero esimerkiksi naapurimaahamme Ruotsiin verrattuna on selvä - siellä tasa-arvokysymysten painoarvo ja näkyvyys paikallisen ja aluetason hallinnossa on huomattavasti suurempi (esimerkkejä, ks. Ruotsin kuntaliiton www-sivut ja Ruotsin maakäräjien liiton www-sivut). Osaltaan suomalaisen kuntakentän välinpitämättömyys tasa-arvoasioissa saattaa liittyä myös tietopohjan puuttumiseen. Kunnilla ei ole juurikaan ollut käytössään sopivia välineitä naisten ja miesten tasa-arvon tilan arviointiin ja seurantaan. Eri tahojen ylläpitämiä kuntakohtaista tietoa sisältäviä tilastotuotteita ja tietokantoja on tarjolla paljonkin, mutta sukupuolen mukaan jaoteltua kuntakohtaista tietoa niissä on hyvin niukasti. Ne tiedot, jotka ovat saatavissa sukupuolen mukaisina, ovat hajallaan eri lähteissä. Lisäksi useimmat valmiisiin tilastotuotteisiin sisältyvät tiedot ovat lukumääräisiä perustietoja, raakadataa, jonka jatkokäsittely edellyttäisi tilastollisten menetelmien taitamista. Myös tilastotuotteiden hinta rajoittaa niiden käyttöä. Vuonna 2000 tasa-arvoasiain neuvottelukunnan Hyvinvointivaltio ja tasa-arvo niminen jaosto teki esityksen kuntatason tasa-arvotietokannan kehittämiseksi. Ideaa pohjustettiin taustamuistiolla, johon koottiin myös alustavia ehdotuksia koskien tietokannan sisältöä (Haataja & Hakkarainen 2000). Vuonna 2001 sosiaali- ja terveysministeriö asetti työryhmän valmistelemaan esitystä naisten ja miesten välistä tasa-arvoa edistäväksi kuntatason tietopankiksi. Tietopankkihankkeen tueksi käynnistettiin tutkimusprojekti, jonka tehtävänä oli tuottaa yksityiskohtainen ehdotus sukupuolten tasaarvonäkökulmasta relevantiksi tietojoukoksi ja indikaattoreiksi kunta- ja aluetasolla sekä suunniteltujen indikaattoreiden testaaminen potentiaalisissa käyttäjäryhmissä.
16 Tietopankkihankkeen käynnistämisen taustalla on ollut pyrkimys lisätä kiinnostusta naisten ja miesten aseman eroihin paikallistasolla ja tarjota tietoa, jonka pohjalta tasaarvon tilaa kunnissa voidaan hahmottaa. Tietoa tarvitaan, jotta tasa-arvon alueellisia ongelmakohtia voidaan tiedostaa ja tunnistaa ja sitä kautta myös kohdistaa toimia niiden poistamiseksi. Tasa-arvonäkökulmasta tärkeät seikat voidaan analyyttisesti jakaa niihin, joihin kunta itse voi vaikuttaa ja niihin, jotka ovat kunnan päätöksenteon ulottumattomissa. Olosuhteita, joihin kunnan omilla toimilla ei ole välitöntä vaikutusta, ei ole mielekästä rajata pois kuntatason tietoa tarjoavasta tietokokonaisuudesta, koska alueellisten erojen hahmottaminen palvelee myös valtakunnan tason tasa-arvotyötä. Käytännössä raja kunnan asioiden ja muiden asioiden välillä on sitä paitsi veteen piirretty viiva. Projektin puitteissa kehitellyt tasa-arvoindikaattorit koskevat molempia ilman että niitä on pyritty tämän kahtiajaon mukaan ryhmittelemään. Hanketta valvovassa työryhmässä käytyjen keskustelujen pohjalta konkreettiseksi tavoitteeksi täsmentyi kaikille kunta- ja tasa-arvoasioista kiinnostuneille suunnattu, helppokäyttöinen ja käyttäjilleen ilmainen internetpohjainen tietopankki. Kohderyhmä on luonnollisesti otettava huomioon tietopankin sisältöä suunniteltaessa. Selkeyden, yksinkertaisuuden ja havainnollisuuden vaatimus korostuu, kun kohderyhmänä on laaja yleisö. Painopiste on valmiiksi muokatuissa väestöosuuksissa tai muissa tunnusluvuissa. Asiantuntijoiden ja tutkijoiden tietotarpeet edellyttäisivät toisenlaista lähestymistapaa. Tunnuslukujen lisäksi tietopankissa täytyisi olla yksityiskohtaista perusdataa niin, että käyttäjät voisivat itse muokata tunnuslukuja esimerkiksi erilaisilla ikä-, alue- tai muilla ryhmittelyillä. Tietopankin internet-testiversio Käyttäjänäkökulman huomioiminen on ollut keskeinen tietopankin suunnittelutyötä ohjaava periaate. Tarkoituksena oli kerätä indikaattoriesityksiä koskevaa palautetta ryhmähaastatteluin. Tietopankin muodon ja teknisen toteutuksen suunnittelu ei sisältynyt projektin alkuperäisiin tavoitteisiin. Työn edistyessä kävi kuitenkin ilmeiseksi, että tietosisältöä koskevan palautteen kerääminen pelkän kirjallisen materiaalin varassa ei olisi tarkoituksenmukaista, vaan itse tuotteen alustavan version tulisi olla käytettävissä jo testausvaiheessa. Näin palautteesta saataisiin suurempi konkreettinen hyöty. Syksyllä 2002 projektin aikana työstetyt tunnusluvut koottiin internet-tietopankkiin. Erilaisia tahoja kuntia, maakuntia, valtionhallintoa, tiedotusvälineitä, kirjastoja, yliopistoja ja tutkimuslaitoksia - edustavia testikäyttäjiä pyydettiin tutustumaan sivustoon ja sen sisältämiin tunnuslukuihin ja antamaan sitä koskevaa palautetta ja parannusehdotuksia. Osin kirjallisen, osin puhelinhaastatteluihin perustuvan palautteen perusteella sivuja paranneltiin. Joulukuussa 2002 tietopankin testiversio avattiin julkiseen käyttöön. Kevään 2003 aikana tietopankin www-sivujen kehittämistä on edelleen jatkettu. Sivuston keskeisimmät osat on myös käännetty ruotsiksi ja englanniksi. Raportin liitteenä on otteita tietopankin www-testiversiosta: yhteenveto tunnuslukujen alueellista vaihtelua koskevista havainnoista, yksityiskohtainen luettelo tietopankkiin sisältyvistä muuttujista, niiden lähteistä ja määritelmistä sekä linkit kiinnostaviin tilastolähteisiin. 16
17 Raportin sisältö Käsillä oleva raportti on ensi sijassa tarkoitettu taustoittamaan tunnuslukujen valintaa. Aluksi selvitetään tunnuslukujen valintaa ohjanneita kriteereitä. Aihealueita, aineistoja ja käytettyä alueluokittelua koskevan luvun jälkeen siirrytään ehdotettujen tunnuslukujen tarkasteluun. Kukin aihealue käsitellään omassa luvussaan. Kaikki tunnusluvut esitetään raportissa kuntatyypeittäin ja maakunnittain. Kunnittaisia vaihteluita kommentoidaan, mutta kuntakohtaisia tietoja sisältäviä taulukoita ei raporttiin ole otettu mukaan ne ovat nähtävissä ainoastaan tietopankin internet-testiversiossa. Tässä yhteydessä on paikallaan mainita, että Tilastokeskuksen tammikuussa 2003 julkaisemasta raportista Tasa-arvo alueittain löytyy myös kunnittaisia tietoja sisältäviä taulukoita (Tilastokeskus 2002a). Useimpien indikaattorien osalta raporttiin on kerätty koko maan tilannetta koskevaa tietoa takautuvasti 1990-luvun alusta vuoteen Näin saadaan yleiskuva tarkasteltavien ilmiöiden viimeaikaisista kehityspiirteistä. Myös yksittäisiin tunnuslukuihin liittyvät heikkoudet ja vaihtoehtoiset mittaustavat pyritään tuomaan esille. Edelleen raportissa kiinnitetään huomiota kiinnostaviin tunnuslukujen välisiin riippuvuuksiin. Vaativampia tilastollisia menetelmiä, esimerkiksi monimuuttuja-analyysejä ei tässä käytetä, vaan tunnuslukujen keskinäisiä yhteyksiä kuvataan yksinkertaisella korrelaatioanalyysillä. Pearsonin korrelaatiokertointen (r) perässä olevat tähdet (**) tarkoittavat, että riippuvuus on tilastollisesti merkitsevä.001-tasolla. Esitetyt riippuvuuksia koskevat havainnot on tarkoitettu haasteiksi ja herätteiksi yksityiskohtaisemmille ja kunnianhimoisempaa tutkimusotetta soveltaville tutkimuksille. Raportin luvut muodostavat kukin oman temaattisen kokonaisuutensa. Lähdeviitteet kirjallisuuteen ja internetlähteisiin on siitä syystä sijoitettu poikkeuksellisesti kunkin luvun loppuun. Tunnuslukujen valinnan kriteerit Termejä tunnusluku ja indikaattori käytetään tässä rinnakkain. Molemmilla tarkoitetaan lukuja, jotka valottavat tarkasteltavaa ilmiötä tiivistäen lukumääräistä, yksityiskohtaista perustietoa. Käytännössä tunnusluvut ovat väestöosuuksia, keskiarvoja tai muita suhdelukuja. Naisten ja miesten tasa-arvoa kuvaavien kuntakohtaisten tunnuslukujen luomisessa ja valinnassa on kiinnitetty erityistä huomiota seuraaviin kriteereihin: Tunnuslukujen tulee kuvata naisten ja miesten asemaa monipuolisesti ja relevantilla tavalla. Tunnuslukujen tulee olla yksinkertaisia ja helposti ymmärrettäviä. Tunnuslukujen laskutavan on oltava selkeä ja tarkkaan dokumentoitu. Tunnuslukujen tulee soveltua kuntien väliseen vertailuun. Tunnuslukujen tulee soveltua ajalliseen vertailuun, kehityksen kuvaamiseen. Tunnuslukujen tai niiden rakentamiseen tarvittavien perustietojen hankinnan kustannukset eivät saa olla kohtuuttoman korkeita. 17
18 Relevanttius ja monipuolisuus Englanninkielisissä yhteyksissä naisten ja miesten aseman ja elinolojen eroja kuvaavista tilastoista käytetään usein nimitystä gender statistics tai statistics on gender issues. Gender-termi viittaa sosiaaliseen sukupuoleen erotuksena biologisesta sukupuolesta (sex). Suomen kielessä puhutaan yksinkertaisesti tasa-arvotilastoista. Tasa-arvotilastojen ja tunnuslukujen yleisenä tavoitteena on kiinnittää huomiota sukupuolieroihin elämän eri osa-alueilla: elinoloissa, sosiaalisissa ongelmissa, osallistumisessa, resurssien ja vallan jakautumisessa (ks. esimerkiksi Hedman ym. 1996). Tasa-arvotilastoilla ei viitata ainoastaan sukupuolen mukaan jaoteltuihin tietoihin, vaan myös muihin sukupuolinäkökulmasta relevantteihin tietoihin. Tällaisia ovat esimerkiksi hedelmällisyys- ja aborttiluvut sekä lasten päivähoidon kattavuus. Raportin ja tietopankin testiversion otsikoinnista huolimatta tunnuslukujen valintaa ei siis ole sidottu mihinkään tiettyyn tasa-arvokäsitykseen tai määritelmään, vaan tavoitteena on ollut mahdollisimman monipuolisesti kuvata naisten ja miesten asemaa suomalaisissa kunnissa ja maakunnissa. Tässä yhteydessä voidaan mainita, että määrittelyyrityksille ei löytyisi tukea ainakaan nyky-suomen virallisesta tasa-arvopolitiikasta. Tasa-arvoasian neuvottelukunta yhtyi kyllä 1970-luvulla pohjoismaisissa yhteyksissä käytettyyn määritelmään: Miehen ja naisen välisellä tasa-arvoisuudella ymmärretään sukupuolten välistä samanarvoisuutta ja tehtävien tasaista jakoa perheessä, työelämässä ja julkisessa elämässä (ks. Tasa-arvoasiain neuvottelukunta 1975, 8; Tasa-arvoasiain neuvottelukunta 1979, 9). Tämän jälkeen tasa-arvokäsitteen täsmentämistä ei ole nähty tarpeellisena. Joka tapauksessa on selvää, että sukupuolten tasa-arvo on yksi niistä käsitteistä, joiden sisällöstä useimmilla on jonkinlainen subjektiivinen käsitys. Eri henkilöiden tai tahojen käsitykset ovat kuitenkin erilaisia, joskus jopa päinvastaisuuteen asti (ks. esimerkiksi Magnusson 1999). Tietopankin ja indikaattoreiden suunnittelutyö aloitettiin kartoittamalla ne lähteet, joista sukupuolen mukaan jaoteltua kuntakohtaista rekisteritietoa on saatavissa. Ulkomaiset indikaattorihankkeet (ks. luku 2) antoivat virikkeitä alustaville tunnuslukuhahmotelmille, joita sitten käsiteltiin projektia valvovassa työryhmässä. Linjanvetoa mukaan otettavien ja pois jätettävien tunnuslukujen välillä tehtiin useaan otteeseen projektin edistyessä. Rajanveto ei ollut ongelmatonta. Lähtökohtana oli, että tietopankin tulee tarjota monipuolista, sukupuolten asemaa eri näkökulmista kuvaavaa tietoa. Toisaalta on kuitenkin varottava paisuttamasta tietojoukkoa niin, että käytettävyys ja hahmotettavuus kärsii. Yksi tietoinen rajaus koski yhteiskunnan kustannusten jakautumista sukupuolen mukaan. Erilaisten etuuksien esimerkiksi sairaus- ja vanhempainpäivärahojen, työkyvyttömyyseläkkeiden ja toimeentulotuen kohdentumista voitaisiin tarkastella sukupuolinäkökulmasta. Tämän tyyppisiä tunnuslukuja projektin aikana ei ole kehitelty. Tietopankkiin on valittu tunnuslukuja, joilla kertovat niistä olosuhteista, joissa naiset ja miehet elävät ja joita he kohtaavat: millaisissa perheissä he elävät, miten he kouluttautuvat, millaisia töitä he tekevät tai missä määrin he ovat työttöminä, paljonko he ansaitsevat, miten he jakavat vastuun lapsista, miten he sairastavat ja ikääntyvät ja millai- 18
19 sissa asemissa he ovat kunnan organisaatiossa ja päätöksenteossa. Lopulliseen indikaattorilistaan sisältyvät tunnusluvut on ryhmitelty yhdeksän pääotsikon alle: Väestö ja perheet Koulutus Työelämä Kuntien henkilöstö Tulot ja toimeentulo Kunnallinen päätöksenteko Perhevapaat ja lastenhoito Terveys Ikäihmiset Kunnan ominaisuuksia, esimerkiksi taloudellista tilannetta kuvaavia muuttujia tietopankkiin ei sisälly. Niiden osalta on tietopankin testiversioon koottu linkkejä muihin kuntakohtaista tietoa sisältäviin internetlähteisiin. Yksinkertaisuus, ymmärrettävyys ja laskutavan selkeys Tunnuslukujen tulee olla selkeitä ja ymmärrettäviä niin, että käyttäjä pystyy vaikeuksitta hahmottamaan tunnusluvun sisällön. Valtaosa esitetyistä tunnusluvuista on sukupuolen mukaan jaoteltuja väestöosuuksia. Näistä indikaattorista esitetään erikseen naisten arvo ja miesten arvo sekä näiden erotus. Eron havainnollistaminen on tärkeää, vaikka tietopankkihankkeessa on varottukin tulkitsemasta samanlaisuutta siis erojen puuttumista yksioikoisesti tasa-arvon toteutumisen ilmentäjäksi. Sukupuolten välinen ero lasketaan suoraan naisten ja miesten arvon erotuksena (N-M). Suora erotus on helppotajuisempi ja havainnollisempi tapa erojen esittämiseen kuin erilaiset suhteellista eroa ilmaisevat luvut. Suhteellisuus on kuitenkin hyvä pitää mielessä lukuja tulkittaessa. Otetaan varmuuden vuoksi esimerkki. Kunnassa X työttömyysaste on naisilla 5 ja miehillä 10. Työllisyysaste on naisilla 60 ja miehillä 65. Molempien tunnuslukujen kohdalla naisten ja miesten lukujen erotus on 5 prosenttiyksikköä. Miesten työttömyysaste on puolta suurempi kuin naisilla, mutta työllisyysasteiden sukupuoliero jää suhteessa huomattavasti pienemmäksi. Esimerkiksi työttömyyttä voitaisiin kuvata myös tarkastelemalla ryhmän sisäistä sukupuolijakaumaa: miten suuri osa työttömistä on naisia/miehiä. Esitystavan valinta riippuu siitä, mitä puolta asiasta halutaan korostaa. Yksinkertaista sukupuolijakaumaa kuvaaviakin tunnuslukuja on toki mukana. Esimerkkejä näistä ovat naisten osuus valtuutetuista tai miesten osuus vuoden aikana käytetyistä vanhempainpäivärahapäivistä. Naisten ja miesten tuloeroja kuvataan naisten keskitulojen prosenttiosuudella miesten keskituloista. Moniluokkaista perustietoa tiivistäviä tunnuslukuja ovat koulutusalan ja työllisten toimialan sukupuolen mukaista eriytymistä kuvaavat indikaattorit. Myös muutamia muita tunnuslukutyyppejä on käytetty. Tunnuslukujen lähteiden ja laskutavan tulee olla tarkkaan selvitetty ja määritelty. Aina tämä kriteeri ei tilastojulkaisuissa ja tietokannoissa täyty. Moni tilastoja paljon käyttävä onkin saattanut löytää eri lukuja eri lähteistä, vaikka tarkasteltava asia tai ilmiö olisi täsmälleen sama. Tunnusluvun välittämää tietoa ja sen oikeellisuutta on vaikea arvioida, jos käytettyjä aineistoja, rajauksia ja laskukaavaa ei ole yksilöity. 19
20 Vertailtavuus kuntien välillä Tunnuslukujen tulee soveltua kuntien väliseen vertailuun. Tämä kriteeri on suomalaisessa kuntakontekstissa vaativa. Kunnat ovat keskenään hyvin erilaisia. Erilaisuudesta kertoo jo pelkkä asukasluvun vaihtelu: pienimmissä kunnissa on muutama sata asukasta, Helsingissä taas reilusti yli puoli miljoonaa. Pieniä kuntia on maassamme paljon, esimerkiksi alle kahden tuhannen asukkaan kuntia on lähes yhdeksänkymmentä ja alle tuhannen asukkaankin kuntia parisenkymmentä. Kun tarkastelun kohteena oleva naisten tai miesten ryhmä on pieni, aiheuttavat pienetkin lukumääräiset muutokset suuren muutoksen väestöosuudessa tai muussa tunnusluvussa. Esimerkiksi voidaan ottaa vaikkapa alkoholi- tai huumesairaiden väestöön suhteutetut hoitokerrat, joita on käytetty yhtenä syrjäytymisen ja alueellisen hyvinvoinnin erojen kuvaajana. On selvää, että muutaman sadan tai edes muutaman tuhannen asukkaan kunnissa ei tämän tyyppisiä tunnuslukuja ole mielekästä esittää sukupuolen mukaan jaoteltuina - vaikka syrjäytymisen sukupuolierojen tarkastelu kuntatasolla olisikin kiinnostavaa. Pienille ja sattumanvaraisille muutoksille herkkiä tunnuslukuja on vältetty. Tämä näkyy muun muassa siten, että ikäryhmittäistä tarkastelua ei kohdisteta pieniin ikäkohortteihin. Tästä huolimatta tunnuslukuja on pienkuntien kohdalla syytä tulkita varoen. Kuntien välisen vertailtavuuden vaatimukseen liittyy yksi tärkeä aineistoihin liittyvä rajaus. Tunnuslukujen aineistona käytetään ainoastaan rekisteritietoja, jotka voidaan poimia eri viranomaisten tietokannoista ja tilastoista. Otospohjaisiin tutkimuksiin perustuvia tietoja ei käytetä. Otokset eivät suurissakaan otostutkimuksissa ole käytännössä ole riittävän suuria, jotta kaikista maan lähes 450 kunnasta olisi tarpeellinen määrä tapauksia luotettavien kuntakohtaisten tulosten saamiseksi. Rekisteriaineistoissa pitäytyminen luonnollisesti rajoittaa tarkastelunäkökulmaa monista naisten ja miesten asemaa koskevista kiinnostavista kysymyksistä ei ole saatavissa rekisteritietoja. Esimerkkejä seikoista, joita tietopankkiin ei ole voitu sisällyttää kokonaistilastoinnin puuttuessa ovat sukupuolistunut väkivalta, työsuhteiden määräaikaisuus ja osa-aikaisuus muiden kuin julkisen sektorin henkilöstön osalta, yrittäjyyden tarkempi kuvaus jaolla yksinäisyrittäjät/työnantajayrittäjät sekä kunnallisten palveluiden käytön tarkastelu tasa-arvonäkökulmasta. Ajallinen vertailtavuus Tunnuslukujen tulee soveltua ajalliseen vertailuun. Tietopankin suunnittelu- ja testausvaiheessa ei tuotettu aikasarjatietoa. Myöhempien päivitysten yhteydessä on tärkeää, että aikaisempien vuosien tiedot jätetään vertailupohjaksi. Näin tarjotaan mahdollisuus kehityksen seurantaan. Ajallisen vertailtavuuden vaatimus kuulostaa itsestään selvältä, mutta esimerkiksi Ruotsin ja Norjan kuntakohtaiset tasa-arvoindeksit, jotka tiivistävät useiden eri muuttujien sisältävää tietoa, keskittyvät kuntien välisten erojen kuvaamiseen. Ne kertovat vain, miten kunta sijoittuu järjestysasteikolla suhteessa muihin kuntiin tietyllä hetkellä. Indeksien laskutapaa selvitetään tarkemmin luvussa 2. 20
Sosiaali- ja terveysministeriön selvityksiä 2003:12 Sari Pikkala Tasa-arvotietoa kunnalliseen päätöksentekoon Indikaattorihankkeen taustaraportti SOSIAALI- JA TERVEYSMINISTERIÖ Helsinki 2003 TIIVISTELMÄ